
Република Србија									
Аутономна покрајина Војводина
ОПШТИНА БАЧКИ ПЕТРОВАЦ
ПРЕДСЕДНИК ОПШТИНЕ
Број: 016-1/262-2026
Дана: 22.09.2026. године
Бачки Петровац, Коларова 6


На основу члана 38. Закона о удружењима („Сл. гласник РС“, бр. 51/2009, 99/2011 - др. закони и 44/2018 - др. закон), члана 6. став 1. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл. гласник РС“, бр. 16/2018), Одлуке о буџету Општине Бачки Петровац за 2026. годину („Службени лист Општине Бачки Петровац”, бр. 11а/2025), председник Општине Бачки Петровац, 
р а с п и с у ј е

К О Н К У Р С
ЗА ДОДЕЛУ СРЕДСТАВА УДРУЖЕЊИМА ЗА РЕАЛИЗАЦИЈУ ПРОГРАМА 
ОД ЈАВНОГ ИНТЕРЕСА ЗА ОПШТИНУ БАЧКИ ПЕТРОВАЦ ЗА 2026. ГОДИНУ

I ОБЛАСТ ОД ЈАВНОГ ИНТЕРЕСА И ОБИМ СРЕДСТАВА

Предмет овог конкурса је додела средстава за реализацију програма у области културе, програма хуманитарног, просветног, инвалидног и верског карактера и осталих програма и активности од јавног интереса за Општину Бачки Петровац, које током 2026. године у оквиру своје делатности и циљева реализују удружења, у укупном износу од 1.000.000,00 динара.

Средства су предвиђена у Одлуци о буџету Општине Бачки Петровац за 2026. годину у разделу 5, функција 820 – услуге културе, програм 1201 – развој културе и информисања, програмска активност, 0002 – јачање културне продукције и уметничког стваралаштва, позиција 136, економска класификација 481 – дотације невладиним организацијама.

II УЧЕСНИЦИ КОНКУРСА

Право учешћа на конкурсу имају активна удружења, регистрована у складу са  одредбама Закона о удружењима, која обављају делатност од јавног интереса за Општину Бачки Петровац из одељка I став 1. конкурса, са седиштем на територији Општине Бачки Петровац, као и удружења која су регистрована као међуопштинска удружења, уколико је једна од регистрованих општина и Општина Бачки Петровац. 

III ПОДНОШЕЊЕ ПРИЈАВЕ

[bookmark: _GoBack]Пријава на конкурс и Извештај о реализацији програма и утрошку буџетских средстава (уколико су средства додељена у 2025. години а нису oправдана) се подносе на унапред припремљеним обрасцима, који се могу преузети у Услужном центру Општинске управе у Бачком Петровцу или на званичној интернет презентацији Општине Бачки Петровац (www.backipetrovac.rs).

Комплетирана документација се предаје у Услужном центру Општинске управе Општине Бачки Петровац (шалтер број 1), у року од 15 дана од дана објављивања Конкурса, односно до 06.10.2026. године, а може се послати и поштом као препоручена пошиљка на адресу: Општина Бачки Петровац, Коларова 6, 21470 Бачки Петровац, са назнаком „За Комисију за спровођење Конкурса за доделу средстава удружењима за реализацију програма од јавног интереса за Општину Бачки Петровац за 2026. годину“ и „Пријава на Конкурс за доделу средстава  удружењима за реализацију програма од јавног интереса за Општину Бачки Петровац за 2026. годину ”.

Једно удружење може конкурисати само са једним програмом!

Неблаговремене, непотпуне и неуредне пријаве неће се разматрати!

IV КРИТЕРИЈУМИ И МЕРИЛА ЗА ИЗБОР ПРОГРАМА

Избор програма од јавног интереса за Општину Бачки Петровац вршиће се применом следећих критеријумима:
1. референце програма: област у којој се реализује програм, дужина трајања програма, број лица која се укључује у програм, могућност развијања програма и његова одрживост;
2. циљеви који се постижу: обим задовољавања јавног интереса, степен унапређења стања у области у којој се програм спроводи;
3. суфинансирање програма из других извора: сопствених прихода, буџета територијалне аутономије или локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма;
4. законитост и ефикасност коришћења средстава и одрживост ранијих програма: да ли су раније коришћена средства буџета Републике Србије и ако јесу, да ли су испуњене уговорне обавезе. 

Приликом вредновања и рангирања програма, као и одређивања предлога висине средстава за реализацију програма од јавног интереса за Општину Бачки Петровац, предност ће имати:
· програми који предвиђају рад са децом,
· програми који се односе на особе са инвалидитетом,
· хуманитарни програми,
· програми који подстичу развој културе и уметности,
· програми који подстичу врхунско стваралаштво,
· програми и пројекти удружења, који су подржани из сопствених прихода или прихода из других извора,
· програми удружења са традицијом.

V НАЧИН ДОДЕЛЕ СРЕДСТАВА

	Комисија за спровођење конкурса ће, најкасније у року од 60 дана од дана истека рока за подношење пријава на конкурс, донети Предлог за доделу средстава удружењима за реализацију програма од јавног интереса за Општину Бачки Петровац (у даљем тексту: Предлог). Предлог ће бити објављен на огласној табли и званичној интернет страници Општине Бачки Петровац, као и на порталу е-Управа, а учесници конкурса ће имати право приговора на Предлог у року од 8 дана од дана његовог објављивања. Одлуку о приговору са образложењем доноси председник Општине Бачки Петровац у року од 15 дана од дана његовог пријема. 


Средства из одељка I овог конкурса биће додељена Решењем председника Општине Бачки Петровац у року од 30 дана од дана истека рока за подношење приговора на Предлог а на рачуне удружења ће се пренети на основу Уговора који ће се закључити између Општине Бачки Петровац и корисника.

VI ОБЈАВЉИВАЊЕ

	Конкурс ће се објавити дана 22.09.2026. године на званичној интернет страници Општине Бачки Петровац, огласној табли Општинске управе као и на порталу е-Управа.





ПРЕДСЕДНИК ОПШТИНЕ
      Виера Крстовски

